Tommi Rantamäki

Tommi Rantamäki (s. 1980) on suomalainen näyttelijä. Hän on työskennellyt kiinnitettynä näyttelijänä Helsingin kaupunginteatterissa ja vierailevana näyttelijänä muun muassa Jyväskylän ja Oulun kaupunginteattereissa sekä Tampereen Työväen Teatterissa. Rantamäki on näytellyt myös lukuisissa Ryhmäteatterin tuotannoissa. Hänellä on ollut puheroolien ohella useita musikaalirooleja. Televisiossa Rantamäki on näytellyt muun muassa komediasarjassa Modernit miehet. == Ura == Ennen näyttelijänopintojaan Rantamäki näytteli muun muassa musikaaleissa Grease ja Saturday Night Fever. Hän aloitti näyttelijänopintonsa Teatterikorkeakoulussa 2006. Opiskeluvuosinaan hänellä oli roolitehtäviä muun muassa Ryhmäteatterissa. Rantamäki valmistui teatteritaiteen maisteriksi 2011. Rantamäki kiinnitettiin Helsingin kaupunginteatteriin 2012; hänen ensimmäisiä näytelmiään olivat Kapteeninkadun tyttö ja Hamlet. Kesällä 2017 Rantamäki näytteli Ryhmäteatterin Seitsemässä veljeksessä Tuomaan roolin. Rantamäki on näytellyt myös kesäteattereissa, mikä on tyypillistä suomalaisille näyttämötaiteilijoille. Kesällä 2015 hän näytteli Pyynikin kesäteatterissa komediassa Avioliittosimulaattori. Myös edellä mainittu Seitsemän veljeksen näyttämösovitus esitettiin kesäteatterin lavalla Suomenlinnassa. Rantamäen ensimmäinen elokuvarooli oli Salen osa Aleksi Mäkelän elokuvassa Rööperi vuonna 2009. Samuli Edelmannin ja Peter Franzénin pääosittama rikosdraama keräsi elokuvateattereihin yli neljännesmiljoona silmäparia. Myös elokuvassa Juoppohullun päiväkirja (2012) Rantamäki teki sivuroolin. Vuonna 2015 Rantamäellä oli sivurooli MTV3:n draamasarjassa Hinnalla millä hyvänsä. Vuonna 2019 hänellä oli yksi neljästä pääroolista Yle TV2:n draamakomediassa Modernit miehet. == Valikoitu rooliluettelo == *Roger (Grease, Helsingin kaupunginteatteri, 2002) *Double J (Saturday Night Fever, UIT, 2004) *Rosvo- Roope (Rosvo-Roope, Rauhalahden kesäteatteri, 2006) *Susi, Mäkilä, Sinkkonen (Tuntematon sotilas, Ryhmäteatteri, 2007) *Motel Kamzoil (Viulunsoittaja katolla, Oulun kaupunginteatteri, 2011) *Laertes (Hamlet, Helsingin kaupunginteatteri, 2012) *Toni (Kipupiste, Helsingin kaupunginteatteri, 2013) *Stalin, Kamenev (Toveri K, Helsingin kaupunginteatteri, 2014) *Tuomas (Seitsemän veljestä, Ryhmäteatteri, 2017) == Filmografia == Elokuvat Elokuvat Elokuvat Vuosi Elokuva Rooli 2004 Skene ovimies 2009 Rööperi Sale 2012 Juoppohullun päiväkirja Erno 2013 Ainoat oikeat Markuksen näköinen mies 2017 Rakkaus ja laki: Lähimmäisenrakkaus Ilkka Lyhytelokuvat Lyhytelokuvat Lyhytelokuvat Vuosi Lyhytelokuva Rooli 2006 Miehen mitta Joonas 2011 Puita ja semmosia 2014 Kaupunki etsii klovnia Jack Televisiosarjat Televisiosarjat Televisiosarjat Vuosi Sarja Rooli 2012 Roba portsari Kotikatu poliisi 2014 Tellus poliisi 2015 Hinnalla millä hyvänsä Joonas Lampi 2019– Modernit miehet Tuomas 2020 Hotel Swan Helsinki valmiusyksikön johtaja 2021 Pala sydämestä Mark Rahti Petteri Nyrkki Rauno Karppi Santtu 2022 Syke Mikael Antinkorpi Harjunpää Mariannen aviomies == Lähteet == == Aiheesta muualla == *Tampereen Työväen Teatteri: Billy Elliot *Etelä-Suomen Sanomat: Teatteriarvio: Ryhmäteatterin Seitsemän veljestä on Suurteos isolla ässällä (Puska, Anu, 18.6.2017) *Keskisuomalainen: Uudet näyttelijät haluavat haltioitua teatterissa (Roukala, Lotta, 12.8.2009) Luokka:Suomalaiset näyttelijät Luokka:Vuonna 1980 syntyneet Luokka:Elävät henkilöt